Invierea 


O MĂRTURISIRE A CREDINȚEI 


de Neville 


[Titlu original: „Resurrection”, 1966] 


„După ce Ioan a fost prins, lisus a venit în Galileea, propovăduind Evanghelia 
împărăției lui Dumnezeu și zicând: S-a împlinit vremea și s-a apropiat împărăţia lui 
Dumnezeu. Pocăiţi-vă și credeţi în Evanghelie.” 
— Marcu 1:14-15 


Mijlocirea lui lisus a început în Iudeea, după ce s-a încheiat cea a lui loan. 
„Si lisus Insuşi era ca de treizeci de ani când a început să propovăduiască.” 
— Luca 3:23 


Țărâna veacurilor fusese arată şi grăpată pentru vestirea Cuvântului lui Dumnezeu. Şi 
oamenii începură să trăiască planul Lui de mântuire. 


Autorii evangheliei lui Dumnezeu sunt anonimi, şi tot ce putem cunoaşte despre ei 
trebuie să decurgă din propria noastră trăire a scripturii. Puterea lor nu era în scriptura ce 
consemna un cod mort, ci în propria lor trăire a scripturii. Evanghelia lor nu era o nouă 
religie, ci împlinirea uneia la fel de veche precum credința lui Avraam. „lar Scriptura, 
văzând dinainte că Dumnezeu îndreptează neamurile din credință, dinainte a binevestit lui 
Avraam” (Galateni 3:8). lar Avraam s-a încredințat în Dumnezeu și a trăit potrivit schiţei 
poveștii de mântuire pe care i-a oferit-o Dumnezeu. 


Autorii neștiuţi ai evangheliei scot în relief împlinirea scripturii în viaţa lui lisus Hristos. 
Hristosul din noi împlineşte scriptura. „Sau nu vă cunoaşteţi voi singuri bine că Hristos lisus 
este întru voi?” (2 Corinteni 13:5). „M-am răstignit împreună cu Hristos; și nu eu mai 
trăiesc, ci Hristos trăieşte în mine” (Galateni 2:20). „Căci dacă am fost altoiți pe El prin 
asemănarea morţii Lui, atunci vom fi părtași și ai Învierii Lui” (Romani 6:4). 


Repetarea în noi, prin locuirea Lui în noi, a fost exprimată de Johann Scheffler, un mistic 
din veacul al șaptesprezecelea. 


„De mii de ori de S-ar naşte 
Hristos în Betleem, 

De nu Se naşte în tine, 
Sufletul tău e tot pustiu.” 


— Edward Thomas 


„ȘI El a zis către ei: O, nepricepuţilor şi zăbavnici cu inima ca să credeţi toate câte au 
spus proorocii! Nu trebuia oare, ca Hristos să pătimească acestea şi să intre în slava Sa? Şi 
începând de la Moise şi de la toţi proorocii, le-a tâlcuit lor, din toate Scripturile cele despre 
E]... că trebuie să se împlinească toate cele scrise despre Mine în Legea lui Moise, în 
prooroci şi în psalmi. Atunci le-a deschis mintea ca să priceapă Scripturile.” (Luca 24:25-27, 
44-45). 


„Ei citeau lămurit bucăţi din cartea legii lui Dumnezeu, iar bucăţile citite le lămureau și 
poporul înţelegea cele ce se citeau.” (Neemia 8:8). 


Vechiul Testament este o schiță profetică a vieţii lui lisus Hristos. Evanghelia lui 
Dumnezeu este revelarea viitorului oferit lui Avraam. „Avraam, părintele vostru, a fost 
bucuros să vadă ziua Mea” (loan 8:56). Este despre Hristos cel înălţat. A lua parte la viaţa 
vremurilor ce vor fi să vină ține de actul dumnezeiesc de trezire a morţilor. Învierea lui Iisus 
Hristos este izbânda lui Dumnezeu. Că „vom fi părtaşi ai Învierii Lui” este făgăduinţa 
izbânzii lui Dumnezeu pentru toți. 


Dar înainte de ziua izbânzii, omul trebuie trecut prin cuptorul suferinței. „lată că /te-am 
lămurit în foc și n-am aflat argint, ] te-am încercat în cuptorul nenorocirii. Pentru Mine, şi 
numai pentru Mine o fac; oare cum voi îngădui ca Numele Meu să fie pângărit? Nimănui nu 
voi da slava Mea!” (Isaia 48:10-11). Cuptorul suferinței e necesar pentru a ne face în 
asemănarea Fiului Său, şi astfel în asemănarea Tatălui, căci Tatăl şi Fiul una sunt. 


„ȘI toţi fraţii şi toate surorile şi toți prietenii lui de altă dată au venit să-l cerceteze... şi 
l-au mângâiat de toate nenorocirile pe care le slobozise Domnul asupra lui... Şi Dumnezeu a 
binecuvântat sfârşitul vieţii lui lov mai bogat decât începutul ei” (lov 42:11-12). Povestea lui 
lov este povestea omului, jertfa nevinovată a unui experiment crud făcut de Dumnezeu. „Și a 
zis Dumnezeu: ‚Să facem om după chipul şi după asemănarea Noastră” (Facerea/Geneza 
1:26). Cu toate acestea, „socotesc că pătimirile vremii de acum nu sunt vrednice de mărirea 
care ni se va descoperi” (Romani 8:18), iar acea mărire nu e nici mai mult nici mai puţin 
decât scoaterea la lumină a lui Dumnezeu Tatăl în noi, drept noi. 


Nimic nu se poate asemăna scoaterii la iveală a planului dumnezeiesc de mântuire. Planul 
tainei este inerent în creaţie. Ce se spune lumii într-atât de profetic în Vechiul Testament se 
înfăptuieşte în fiecare, individual. Toate mi s-au spus, dar nimic n-am putut întrezări — am 
aflat însă cine e cu adevărat lisus Hristos după ce piesa s-a desfăşurat în mine. 


Cel care a trăit scriptura nu se poate abate de la responsabilitatea de a-i dezvălui înțelesul 
şi aproapelui său. Scriitorii neştiuţi ai evangheliei lui Dumnezeu nu zugrăveau situații şi 
întâmplări ale trecutului precum fac istoricii. Povestea lor despre lisus Hristos este propria 
lor trăire a planului lui Dumnezeu de mântuire ca oameni ce trăiseră ei înşişi mântuirea. 


Ei își zugrăveau propriile experiențe. Ei sunt martori de prim rang ce mărturisesc 
adevărul Cuvântului lui Dumnezeu, neşovăind în a interpreta Vechiul 'Testament potrivit 
propriilor lor experienţe mai presus de fire. 


Trăind la rândul meu povestea mântuirii, îmi pot adăuga mărturia la cele ale lor şi spune 
că totul s-a înfăptuit precum au spus că se înfăptuieşte. Experiențele lor, astfel confirmate, 
pun omul în fața responsabilității de a accepta sau de a respinge interpretarea lor a Vechiului 
Testament. Mărturia lor trebuie să se facă auzită și să i se răspundă. Fiecare trebuie să 
trăiască scriptura el însuşi înainte de a putea începe să înţeleagă cât de minunată este aceasta. 
Scriitorii aceia nu ţineau socoteala apariției lui lisus ca persoană, fiindcă atunci când 
povestea mântuirii este recreată în om, omul cunoaște că „Eu sunt EI” /Luca 22:70; loan 
4:26; 6:18; 8:24; 8:28; 13:19; 18:5,6]. „lar cel ce se alipeşte de Domnul este un duh cu EI” 
(1 Corinteni 6:17). 

„Care, Dumnezeu fiind în chip, [n-a socotit o șştirbire a fi El întocmai cu Dumnezeu, ] Ci 
S-a deşertat pe Sine, chip de rob luând, făcându-Se asemenea oamenilor, şi la înfăţişare 
aflându-Se ca un om, S-a smerit pe Sine, ascultător făcându-Se până la moarte, şi încă 
moarte pe cruce” (Filipeni 2:6-8) — pe crucea omului. A renunțat la chipul Său divin şi a luat 
chip de rob. Nu s-a deghizat numai pe Sine în rob, ci a devenit unul, supus tuturor 
slăbiciunilor şi limitărilor omeneşti. Dumnezeu Care a păşit prin poarta morţii, căpățâna 
omului, Golgota, este acum Mântuitorul lumii. Dumnezeu este mântuirea noastră. 

„Dumnezeul nostru este Dumnezeul mântuirii şi ale Domnului Dumnezeu sunt ieşirile 
morţii” (Psalmi 68:19-20/67:21). „Până ce nu mor Eu, voi nu puteți trăi; dar de mor, Mă voi 
înălța din nou, şi voi cu mine” [William Blake, „Jerusalem”, 4:96]. Grăuntele de grâu 
dezvăluie taina vieţii prin moarte. „Dacă grăuntele de grâu, când cade în pământ, nu va muri, 
rămâne singur; iar dacă va muri, aduce multă roadă” (loan 12:24). Iată secretul planului de 
mântuire al lui Dumnezeu. Dumnezeu își atinge scopul prin limitare-de-sine, prin contracție, 
tocmai pentru a se extinde. Dumnezeu Însuşi trece prin Poarta Morţii, craniul meu, și se 
întinde în mormânt cu mine. Şi spun împreună cu Blake, 


„Ce mi se-ntâmplă, nu pot ști, 

Iar de mă-ntrebi, îţi jur de-o fi. 

Că o fi bun sau rău, nu-i vina nimănui: 

Doar Dumnezeu poate primi lauda, cum şi ruşinea e doar a Lui.” 


„Sunt încredinţat de aceasta, că cel ce a început în voi lucrul cel bun îl va duce la capăt, 
până în ziua lui Hristos lisus” (Filipeni 1:6). Când asemănarea Celui nefăcut se formează în 
mine, atunci Cel Ce îndelung fusese înfăşurat înlăuntrul meu se desface şi Eu sunt El. „Şi 
nimeni nu s-a suit în cer, decât Cel Ce S-a coborât din cer, Fiul Omului, /Care este în cer]? 
(loan 3:13). Dumnezeu Însuşi Se coboară de bună-voie în mormântul Său, Golgota, căpățâna 
mea. „Eu Îmi pun sufletul /sau, „viața”], ca iarăşi să-l iau. Nimeni nu-l ia de la Mine, ci Eu 
de la Mine Însumi îl pun” (loan 10:17-18). „Căci bărbatul tău este Făcătorul tău, și numele 
Lui: Domnul Savaot şi Răscumpărătorul tău este” (Isaia 54:5). Şi „se va uni cu femeia sa şi 
vor fi amândoi un trup” (Geneza/Facerea 2:24). Căci „cel ce se alipeşte de Domnul este un 
duh cu EI” (1 Corinteni 6:17). „Deci ceea ce a împreunat Dumnezeu, omul să nu mai 
despartă” (Marcu 10:9). Omul este produsul lui Dumnezeu, şi totuşi consoarta lui, până ce 
somnul morții va fi trecut. 


„Deşteaptă-Te, pentru ce dormi, Doamne? Scoală-Te /și nu ne lepăda până în sfârşit]! 
(Psalmi 44:23/43:25). Când Se trezeşte, „Eu sunt EI”. Dumnezeu S-a aşezat în mine în 
somn, şi dormind, a visat un vis; a visat că Ele eu, iar când Se trezește, eu sunt El. Dar cum 
pot şti că eu sunt El? Prin descoperirea Fiului Său David care, în duh, îmi spune Tată. 

„Eu sunt Calea, Adevărul şi Viaţa. Nimeni nu vine la Tatăl Meu decât prin Mine... Cel 
ce M-a văzut pe Mine a văzut pe Tatăl” (Ioan 14:6-9). Unificarea cu Hristos cel Înălţat este 
singura cale către Tatăl. Fiindcă „Eu şi Tatăl Meu una suntem” (loan 10:30). Calea duce, 
prin moarte, spre viaţă veşnică. 

Căutarea omului după Hristos ca tărie în care să se încreadă, pe care să o respecte, căreia 
să i se poată supune este dorul lui după Tatăl Care trăieşte în el, după acelaşi Tată Care Se 
revendică Hristosul evangheliulor a fi. Hristosul evangheliilor este Tatăl Cel Veşnic din om. 
Acest dor de Tatăl este strigătul care încheie Noul Testament. „Vino, Doamne Iisuse!” 
(Apocalipsa/Revelaţia 22:20). „Sau nu vă cunoașteţi voi singuri bine că Hristos lisus este 
întru voi?” (2 Corinteni 13:5). „Căci întru El locuiește, trupeşte, toată plinătatea 
Dumnezeirii” (Coloseni 2:9), nu la figurat, ci în trup, la propriu. Aceasta este „Taina cea din 
veci ascunsă neamurilor... adică Hristos cel dintru voi, nădejdea slavei” (Coloseni 1:26,27). 


Cunoaşterea ştirbită a lui lisus a orbit omul în privinţa adevăratei naturi a Tatălui. 
Domnul lisus este Dumnezeu Tatăl Care a devenit om pentru ca omul să poată deveni 
Domnul lisus, Tatăl. Căutările istoricilor nu pot oferi cunoaștere în privința naturii lui 
Dumnezeu. „Nimeni nu poate să zică: „Domn este Iisus’ — decât în Duhul Sfânt” 
(1 Corinteni 12:3). Ținta omului este să-L găsească pe Tatăl, dar Dumnezeu Tatăl Se face 
cunoscut numai prin Fiul Său. „Nimeni nu cunoaște pe Fiul, decât numai Tatăl, nici pe Tatăl 
nu-L cunoaște nimeni, decât numai Fiul şi cel căruia va voi Fiul să-i descopere” (Matei 
11:27). Numai Tatăl şi Fiul Se cunosc Unul pe Celălalt. „Şi tată al vostru să nu numiţi pe 
pământ, că Tatăl vostru unul este, Cel din Ceruri” (Matei 23:9), iar Cerurile sunt „înăuntrul 
vostru” (Luca 17:21). 


David spunea, „vestind porunca Domnului: Domnul a zis către Mine: „Fiul Meu eşti Tu, 
Eu astăzi Te-am născut!” (Psalmi 2:6,7). Filialitatea divină a lui David este unică, singura 
de felul ei şi peste fire pe de-a-ntregul. El „nu din sânge, nici din poftă trupească, nici din 
poftă bărbătească, ci de la Dumnezeu S-a născut” (loan 1:13). 


Tatăl va fi găsit de om numai în persoana întâi, singular, trăind în timpul prezent, atunci 
când David îl va numi în duh Tată, adică, Domnul meu. „l-a întrebat lisus zicând: Ce vi se 
pare despre Hristos? Al Cui Fiu este? Zis-au Lui: Al lui David. Zis-a lor: Cum deci David, în 
duh, Îl numește pe El Domn?... Deci dacă David Îl numeşte pe El Domn, cum este Fiu al 
Lui?” (Matei 22:41-45). 


In gândirea ebraică, istoria constă din toate generaţiile de oameni şi experienţele acestora, 
contopite într-un mare întreg, iar acest timp concentrat, în care sunt contopite toate 
generațiile, şi din care își au ei obârşia, este numit „Veşnicie”. 


Scriptura afirmă că „Toate le-a făcut Dumnezeu frumoase şi la timpul lor;] El a pus în 
inima /sau, „mintea”] lor şi veşnicia, dar fără ca omul să poată înţelege lucrarea pe care o 
face Dumnezeu, de la început până la sfârşit” (Ecclesiastul 3:11). 

Cuvântul ebraic pentru „veşnicie” înseamnă şi „om tânăr, adolescent, ţingău”. 


Saul l-a văzut pe David şi „a zis către Abner, [căpetenia oștirilor]: „Abner, al Cui este 
tânărul acesta?... Întreabă dar, al Cui fiu este tânărul acesta?”... Atunci Saul l-a întrebat: 
„Tinere, al Cui fiu ești tu? Şi David a răspuns: „Fiul robului tău Iesei din Betleem'” 
(1 Samuel/l Regi 17:55-58). Al Cui fiu...? Observă că în toate pasajele (1 Samuel/1 Regi 
17:55,56,58; Matei 22:42), întrebarea nu se referă la fiu, ci la Tatăl acestuia. Tatăl făcut 
cunoscut prin David este veșnicul adevărat Tată. 

În noi, ca persoane, Se descoperă Tatăl. David a spus „/Eu sunt] fiul robului tău leset”. 
lesei este oricare din formele verbului a fi. Răspunsul lui David înseamnă deci „Eu sunt fiul 
Celui al Cărui Nume este „EU SUNT’. Eu sunt fiul Domnului”. 


Unul dintre numele pentru Dumnezeu este numele pe care El l-a descoperit lui Moise. 
„Aşa să spui fiilor lui Israel: „EU SUNT” m-a trimis la voi!” (Exodul/leşirea 3:14). El este 
veşnicul „EU SUNT”. Cea dintâi descoperire de Sine a lui Dumnezeu este „ca Dumnezeu 
Atotputernic” (Exodul/leşirea 6:3). Cea de-a doua revelare de Sine este „Veşnicul EU 
SUNT” (Exodul/leşirea 3:14,15). Ultima Sa descoperire de Sine este „Părinte/Tată” (loan 
17). Numai Fiul ÎI poate revela pe Dumnezeu ca Tată. „Pe Dumnezeu nimeni (adică niciun 
ochi omenesc) nu L-a văzut vreodată; Fiul cel Unul-Născut, Care este în sânul Tatălui, Acela 
L-a făcut cunoscut.” (loan 1:18). 


Dumnezeu Însuși, Veşnicul EU SUNT şi singurul Său Fiu născut, veşnic-tânărul David — 
iată Cine a pătruns în mintea omului. La capătul călătoriei prin focurile suferinței sale în 
această eră a morţii veşnice, omul îl va găsi pe David şi va striga, „Aflat-am pe David... 
Acesta Mă va chema: Tatăl meu eşti Tu, Dumnezeul meu şi sprijinitorul mântuirii mele” 
(Psalmi 89/88:20,26). 

Nu mă descopăr mie însumi direct ca Dumnezeu ori ca lisus Hristos, ci ca subînțeles 
echivalent în scripturi cu numirea în duh de către David a Tatălui. lar această înţelepciune 
dinlăuntru e fără de tăgadă. 

„Dar când a binevoit Dumnezeu... să descopere pe Fiul Său întru mine... îndată nu am 
primit sfat de la trup şi de la sânge” (Galateni 1:15-16). Omul în care se ivește Fiul lui 
Dumnezeu află curând că e greu a-i convinge pe alţii de realitatea revelaţiei, fiindcă aceste 
trăiri peste fire ale scripturii se petrec într-un tărâm al acțiunii prea depărtat de trăirile 
noastre obişnuite. Întreaga dramă ţine de o lume cu mult mai reală și plină de viaţă decât cea 
în care hălăduieşte intelectul, astfel că imaginaţia supusă cronologiei nu o poate înțelege. 


„Oh, de ţi-aş putea spune, precis că mă vei crede! 

Oh, de-aș putea măcar spune ce am văzut! 

Cum să-ți spun, sau cum ai putea-nţelege, 

Cum, pân” ce nu te va duce acolo unde am fost eu?" 
— F. W. H. Myers 


Această pătrundere în relația Tată-Fiu se produce cu adevărat prin grația lui Dumnezeu. 
„Căci Dumnezeu așa a iubit lumea, încât pe Fiul Său Cel Unul-Născut L-a dat” (loan 3:16). 
A fost planul veșnic al lui Dumnezeu de a Se da pe Sine omului. Şi Fiul, numindu-L Tată, e 
Cel care-L încredințează că El este Tatăl cu adevărat. 

Când David îi spune în duh Tată, el nu-şi pierde individualitatea sa distinctă şi nici nu 
încetează a mai fi sinele care a fost până atunci, ci acel sine e acum parte dintr-un cu mult 
mai măreț sine, care nu e altul decât Iisus Hristos Căruia David îi spune, în duh, „Domn”. 
Omul este moştenitorul unei Făgăduinţe şi al unei Prezențe! „Și aşa, având Avraam 
îndelungă-răbdare, a dobândit făgăduinţa” (Evrei 6:15). Graţia este expresia finală a iubirii 
lui Dumnezeu în acțiune pe care omul o va trăi atunci când Fiul este descoperit în el şi care 
descoperă la rândul său pe om ca Tatăl. 


Tăria care stă la baza poveștii lui lisus Hristos este o dublă mărturie; cea interioară, a 
Tatălui, şi cea exterioară, a scripturii. Dumnezeu Însuși a venit, şi vine, în istoria omenească 
în persoana lui lisus întrupat în noi. Acest lucru va fi confirmat de „semne”, care vor fi trăite 
de om precum s-a prevestit în scripturi. 


„Tatăl — Care rămâne întru Mine — face lucrările Lui. Credeţi Mie că Eu sunt întru Tatăl 
şi Tatăl întru Mine, iar de nu, credeţi-Mă pentru lucrările acestea. Adevărat, adevărat zic 
vouă: cel ce crede în Mine va face şi el lucrările pe care le fac Eu şi mai mari decât acestea 
va face, pentru că Eu Mă duc la Tatăl” (loan 14:10-12). „leşit-am de la Tatăl şi am venit în 
lume; iarăși las lumea şi Mă duc la Tatăl.” (loan 16:28). „Eu şi Tatăl Meu una suntem” (loan 
10:30). 

Perspectiva dumnezeiască este oferită acelora care avuseseră revelația Tatălui în viața lui 
Iisus întrupat în ei, atunci când unul-născut Fiu David îi numeşte Tată. 

Numai pe măsură ce „semnele” devin experienţa noastră se împlineşte în noi scopul lui 
Dumnezeu — și astfel scopul scripturilor. „Trebuie să se împlinească întru Mine Scriptura 
aceasta... căci cele despre Mine au ajuns la sfârşit” (Luca 22:37). 


Dumnezeu S-a dat pe Sine nouă tuturor, fiecăruia dintre noi. lar unul-născut Fiu al Său, 
David, numindu-ne în duh Tată, e cel care ne asigură de acest lucru. „Deci, dacă Fiul vă va 
face liberi, liberi veţi fi într-adevăr” (loan 8:36). „Iar când se întorcea David, după uciderea 
filisteanului... şi capul filisteanului era în mâna lui. Atunci Saul l-a întrebat: „Tinere, al Cui 
fiu ești tu?” (1 Samuel/l Regi 17:57,58), căci nu-l cunoştea pe tatăl lui David, căruia îi 
promise să-i facă întreaga casă liberă în Israel (1 Samuel/1 Regi 17:25). Regele promisese că 
o să facă liber pe tatăl celui care va distruge pe duşmanul lui Israel. 


Nu trebuie să trecem cu vederea trăsătura foarte personală şi deasupra firii a planului lui 
Dumnezeu de mântuire. Împlinirea planului se face în om; se deschide prin evenimentul 
numit „Învierea Lui din morți” [Fapte 26:23; Romani 1:4 etc.]. „Dumnezeu şi Tatăl 
Domnului nostru lisus Hristos, Care, după mare mila Sa,] prin învierea lui Iisus Hristos din 
morți, ne-a născut din nou” (1 Petru 1:3). Hristosul din tine — EU SUNT-ul tău — e cel care 
este înviat. Învierea însemnează începutul eliberării lui lisus Hristos de trupul păcatului şi al 
morții, precum şi întoarcerea Sa în trupul Său divin al Iubirii, forma omenească divină. 


Acesta a fost scopul Domnului de la început: „Făcându-ne cunoscută taina voii Sale, 
după buna Lui socotință, astfel cum hotărâse în Sine mai înainte, spre iconomia plinirii 
vremilor, ca toate să fie iarăşi unite în Hristos, cele din ceruri şi cele de pe pământ — toate 
întru EI” (Efeseni 1:9,10). „Juratu-S-a Domnul Savaot şi a zis: „Cum am hotărât, aşa va fi, 
precum M-am sfătuit, aşa se va întâmpla!” (Isaia 14:24). 


Trăieşte şi făptuieşte în încredințarea că Dumnezeu Şi-a adus planul la îndeplinire şi 
continuă să facă asta. Dumnezeu Însuşi a venit, şi vine, în istoria omenească în persoana lui 
lisus Hristos în tine, în mine, în toți. Dumnezeu S-a trezit în autorii necunoscuţi ai 
evangheliilor şi continuă să se trezească în omul individual. Crede-le mărturia; nu căuta alte 
căi de a ajunge la un ţel deja dobândit. 

Posibil cea mai bună descriere a scriitorilor necunoscuţi ai evangheliei lui Dumnezeu este 
redată în cuvintele: „Ce era de la început, ce am auzit, ce am văzut cu ochii noștri, ce am 
privit şi mâinile noastre au pipăit despre Cuvântul vieţii... Ce am văzut şi am auzit, vă 

vestim şi vouă” (1 Ioan 1:1-3). Credinţa nu e săvârşită până ce nu a devenit experiență. 
Este esenţial ca aceia ai căror ochi au văzut şi ale căror mâini au atins Cuvântul vieţii să fie 


trimiși, ŞI să fie trimiși cu bună-ştiinţă, să îl vestească întregii lumi. 


Hristos Cel înviat, omul de două ori născut, este Cel care spune: „Luaţi jugul Meu asupra 
voastră şi învățaţi-vă de la Mine... şi veţi găsi odihnă sufletelor voastre” (Matei 11:29). El 
Îşi oferă cunoaşterea scripturilor pe baza propriei Sale experienţe, pe când ceilalţi se bizuie 
pe speculaţii. Primește-i oferta. Și vei fi ferit din a-ţi pierde calea printre încâlcelile care trec 
drept adevăruri religioase. Şi ţi se va arăta singura cale către Tatăl. 

Omul care e trimis să propovăduiască evanghelia lui Dumnezeu este mai întâi chemat, 
apoi luat în duh la adunarea unde dumnezeii ţin judecata. „Dumnezeu a stat în dumnezeiască 
adunare şi în mijlocul dumnezeilor va judeca.” (Psalmi 82/81:1). 


Cuvântul ebraic Elokim /,, Elohim”] este o unitate compusă la plural, unul făcut din mai 
mulți. În această propoziţie se traduce ca Dumnezeu şi dumnezei. Cel care e chemat e adus 
înaintea lui Elokim, Hristosul înălțat. I se cere să numească cel mai de seamă lucru de pe 
lume; el răspunde în cuvintele lui Pavel, „Şi acum rămân acestea trei: credinţa, nădejdea şi 
dragostea. Iar mai mare dintre acestea este dragostea” (1 Corinteni 13:13). În acea clipă, 
Dumnezeu îl îmbrățișează şi se contopesc şi devin Unul. Căci „cel ce se alipeşte de Domnul 
este un duh cu EI” (1 Corinteni 6:17). „Aşa încât nu mai sunt doi, ci un trup. Deci, cea 
împreunat Dumnezeu omul să nu despartă” (Matei 19:6). 

Oamenii sunt chemaţi unul câte unul să se unească într-un singur Om, Care e Dumnezeu. 
„ȘI voi veţi fi culeşi unul câte unul, feciori ai lui Israel!” (Isaia 27:12). 

Această unire cu Hristosul înălțat este botezul cu Duhul Sfânt. De la acest botez cu 
Sfântul Duh până la învierea lui se întind „zilele lui Mesia” /Talmudul babilonian: 
Sanhedrin 98], o perioadă de treizeci de ani. În timpul acestei perioade, el este într-atât de 
copleșitor de cuprins de iubire pentru menirea lui ca vestitor şi propovăduitor al evangheliei 
lui Dumnezeu, o evanghelie care exercită atâta forță asupra lui încât nu mai poate face nimic 
altceva; simte că „dacă vestesc Evanghelia, nu-mi este laudă, pentru că stă asupra mea 
datoria. Căci, vai mie dacă nu voi binevesti!” (1 Corinteni 9:16). 


ÎI mână o constrângere divină, aşa cum îl mâna pe leremia, care spunea, „De aceea mi-am 
zis: „Nu voi mai pomeni de El şi nu voi mai grăi, în numele Lui!” Dar iată era în inima mea 
ceva, ca un fel de foc aprins, închis în oasele mele, şi eu mă sileam să-l înfrânez şi n-am 
putut” (Ieremia 20:9). 


Capătul acestei perioade de treizeci de ani vine atât de dramatic de neaşteptat încât el nici 
nu apucă să-i vadă venirea. „Și Iisus Însuși era ca de treizeci de ani când a început să 
propovăduiască” (Luca 3:23). Acum povestea lui Iisus Hristos se dezvăluie în el într-o serie 
de experiențe extrem de personale şi actuale. Întreaga serie de evenimente durează trei ani şi 
jumătate. Începe cu învierea lui şi nașterea de sus. 


„Morţii au auzit glasul copilului 

Şi au început să se trezească din somn: 
Toate lucrurile au auzit glasul copilului 
Şi au început să se trezească la viaţă.” 


— William Blake 


Dormind în patul lui şi visând la oamenii unei cetăţi în care „se vor umple pieţele de băieți 
şi de fete, care se vor juca în piețele sale” (Zaharia 8:5), îl va trezi o vibraţie intensă la baza 
craniului său: „deşteaptă-te, cel ce dormi şi te scoală din morţi şi te va lumina Hristos” 
(Efeseni 5:14). Trezindu-se, descoperă că nu e în odaia în care a adormit, ci în propria sa 
căpăţână (Golgota). Craniul său este un mormânt pecetluit. Nu ştie cum a ajuns acolo, dar 
cea mai mare dorință a sa este aceea de a ieși. Împinge baza craniului său şi ceva se 
rostogoleşte, făcând o mică deschizătură. Îşi împinge capul prin deschizătură şi-şi croieşte 
drum centimetru cu centimetru în același fel în care un copil se naşte din pântecele mamei 
sale. Îşi priveşte trupul din care tocmai s-a ridicat. Este palid la faţă, întins pe spate, 
mişcându-şi capul dintr-o parte într-alta, ca-ntr-o recuperare dintr-un mare zbucium. 


„Voi vă veţi întrista, dar întristarea voastră se va preface în bucurie. Femeia, când e să 
nască, se întristează, fiindcă a sosit ceasul ei; dar după ce a născut copilul, nu-și mai aduce 
aminte de durere, pentru bucuria că s-a născut om în lume” (loan 16:20,21). 


„Căci Prunc în bucurie s-a născut 

Acolo unde-i cruntă agonie; 

Aşa cum bucuroși culegem rod 

Din ce cu-amare lacrimi mai demult sădirăm.” 


— William Blake 


„Trebuie să vă naşteţi de sus” (loan 3:7). „Iar cea liberă este Ierusalimul cel de sus, care 
este mama noastră” (Galateni 4:25). Căpăţâna care-i fusese mormânt devine pântecele din 
care se naşte din nou. Vibraţia dinlăuntrul craniului său, cea care îl trezise din somn, pare 
acum a veni din afară şi e ca un vânt grozav. Îşi întoarce capul în direcţia de unde pare că 
vine vântul. Privind apoi spre locul unde-i fusese trupul, găseşte cu mirare că acesta nu mai 


este, ci trei bărbaţi stau în locul lui. 


Această experienţă cu care se confruntă va fi împlinirea făgăduinţei făcută lui Avraam. 


„Apoi Domnul S-a arătat iarăşi lui Avraam... Atunci ridicându-și ochii săi, a privit şi iată 
trei Oameni stăteau înaintea lui... Şi l-au întrebat Oamenii aceia: „Unde este Sarra, femeia 
ta? Iar el, răspunzând, a zis: „lată, în cort!” Zis-a Unul: „lată, la anul pe vremea asta am să 
vin iar pe la tine şi Sarra, femeia ta, va avea un fiv’... Şi a pus Avraam fiului său, pe care i-l 
născuse Sarra, numele Isaac” („el râde”), (Geneza/Facerea 18:1,2,9,10; 21:3). 


Cei trei bărbaţi apărură brusc, n-au fost văzuţi apropiindu-se. Avraam nu desluşește 
imediat însemnătatea acestui lucru. Sunt oare oameni obișnuiți care au ajuns acolo din 
întâmplare? Şi ei sunt intrigați de acel vânt. Cel mai tânăr dintre cei trei este cel mai curios şi 
merge să cerceteze sursa tulburării. Atenţia sa îi este atrasă de un prunc înfăşat în scutece 
care stă pe podea. El ia pruncul în braţele sale şi spune că e pruncul celui înviat, apoi îl 
aşează pe pat. Bărbatul ce înviase îl ridică apoi şi spune, „Heeei, iubitule!” /vezi „Legea și 
Făgăduinţa ”, de acelaşi autor]. Pruncul zâmbeşte şi astfel se încheie primul act. 


„ȘI în ţinutul acela erau păstori, stând pe câmp... Și iată îngerul Domnului a stătut lângă 
ei... lar îngerul le-a zis: „Nu vă temeţi. Căci, iată, vă binevestesc vouă bucurie mare, care va 
fi pentru tot poporul. Că vi S-a născut azi Mântuitor, Care este Hristos Domnul, în cetatea 
lui David. Şi acesta va fi semnul: Veţi găsi un prunc înfăşat, culcat în iesle”” (Luca 2:8-12). 
Dumnezeu S-a născut, căci Dumnezeu Mântuitor Se cheamă (Isaia 43:3, 45:15, Luca 1:47). 


După revelaţie, omul caută prin străvechile scripturi după asemănări şi prevestiri ale 
experienței sale mai presus de fire — şi aflându-le, ştie că: 


„Toate dinainte mi s-au spus: nimic 
N-aș fi putut întrezări; 

Dar am învăţat cum ar suna vântul 
După ce toate-acestea se vor adeveri.” 


— Edward Thomas 


Firea imprevizibilă a direcției vântului ilustrează spontaneitatea nașterii divine cu atât 
mai lesne de vreme ce şi în greacă şi în ebraică acest cuvânt este folosit atât pentru vânt cât 
şi pentru duh. 


Planul Domnului este descris în scriptura străveche, dar nu poate fi cunoscut cu adevărat 
până ce nu e trăit individual. Dumnezeu a vorbit, iar cele pe care le-a prevestit sunt scrise 
acolo pentru ca toată lumea să le înţeleagă. Dar prorocia Lui apare într-o lumină mult 
diferită atunci când a fost experimentată faţă de cea în care a fost înțeleasă atunci când a fost 
numai citită. 


Fiecare va cunoaşte că lisus Hristos este Tatăl în lumina propriei sale trăiri a misterului 
creştin. 


„În zilele acestea mai de pe urmă EI ne-a grăit nouă prin Fiul Său” (Evrei 1:2). 


La cinci luni după ce omul este înviat şi născut de sus, o vibraţie asemănătoare celei cu 
care a început primul act se pornește în capul lui. De data aceasta e centrată în creştet. 
Sporește în intensitate, până ce explodează. După explozie, el se vede într-o odaie 
sărăcăcioasă. Sprijinit de canatul unei uși deschise şi privind la o scenă pastorală, iată-l pe 
Fiul său David, cel de faimă biblică. E un adolescent puţin peste zece ani. David i se 
adresează spunându-i „Tată”. Omul înviat ştie că el e Tatăl lui David, iar David ştie că este 
Fiul lui. 


Alţi doi bărbaţi privesc voluptuos la David, dar Tatăl le aduce aminte de victoria Fiului 
său asupra uriaşului filistean. Şi stând acolo şi contemplând frumuseţea nepământeană a 
Fiului său, se încheie al doilea act. Dumnezeu Tatăl Se dă pe Sine omului, pentru ca omul să 
poată deveni Dumnezeu Tatăl. „Vestesc porunca Domnului. Domnul a zis către Mine: „Fiul 
Meu eşti Tu, Eu astăzi Te-am născut!” (Psalmi 2:7). 


Cel de-al treilea act se desfășoară la patru luni după ce s-a arătat relaţia Tată-Fiu. Este 
dramatică de la un capăt la celălalt. Un fulger de lumină despică trupul omului înviat din 
vârful capului până la baza şirei spinării. Acum este deschisă noua cale vie pentru el prin 
catapeteasmă, adică, prin trupul său. Revelația se produce mereu în termeni personali, şi 
agenţii omeneşti ai revelației lui Dumnezeu nu sunt niciodată coborâţi la nivelul 
impersonalului. „Drept aceea, intrând în lume, zice: „Jertfă şi prinos n-ai voit, dar mi-ai 
întocmit trup. Arderi de tot şi jertfe pentru păcat nu ţi-au plăcut; atunci am zis: lată vin, în 
sulul cărții este scris despre mine, să fac voia Ta, Dumnezeule”” (Evrei 10:5-7; se citează din 
Psalmi 40/39:6-8). 


Voia Domnului s-a făcut. Dumnezeu trebuie să mântuiască şi numai Dumnezeu. La baza 
şirei spinării sale, el vede un izvor de lumină lichidă şi știe că el este acela. El are acum 
„îndrăzneală, să intrăm în Sfânta Sfintelor, prin sângele lui lisus, pe calea cea nouă și vie pe 
care pentru noi a înnoit-o, prin catapeteasmă, adică prin trupul Său” (Evrei 10:19,20). Pe 
când contemplează izvorul de lumină lichidă, sângele lui Dumnezeu, apa vie, se contopeşte 
cu acesta şi cunoaşte că este el însuşi, Făcătorul și Mântuitorul său divin. Acum se înalță 
precum un fulger de lumină în spirală prin şira spinării sale, intrând cu mare forţă în 


sanctuarul ceresc al căpăţânii sale. Capul îi reverberează ca un tunet. 


„ȘI după cum Moise a înălţat şarpele în pustie, aşa trebuie să se înalțe Fiul Omului” (loan 
3:14). „Din zilele lui loan Botezătorul până acum Împărăţia Cerurilor se ia prin străduință și 
cei ce se silesc pun mâna pe ea” (Matei 11:12). Pentru astfel de oameni, noua eră a sosit. 


Doi ani şi nouă luni mai târziu, plinindu-se cei trei ani şi jumătate de propovăduire a lui 
lisus, cel de-al patrulea şi ultimul act al piesei mântuirii ajunge la apogeu. „Şi S-a coborât 
Duhul Sfânt peste EI, în chip trupesc, ca un porumbel, şi s-a făcut glas din cer: Tu eşti Fiul 
Meu cel iubit, întru Tine am binevoit” (Luca 3:22). 


Capul celui înviat devine brusc translucid. Zburând deasupra lui, ca-ntr-o plutire, se 
pogoară un porumbel ce-l ţintește cu iubire; îl primeşte în mâna întinsă, îl apropie de chipul 
său, iar porumbelul îl copleşeşte cu dragostea lui, sărutându-i faţa, capul şi gâtul. 


O femeie, fiică a vocii lui Dumnezeu, îi spune: „Te iubeşte”, iar piesa mântuirii se 
săvârşeşte în el. Este acum un fiul al lui Dumnezeu, un fiul al Învierii. El „nici să moară nu 
mai poate, căci este la fel cu îngerii şi este Fiu al lui Dumnezeu, fiind Fiu al Învierii” (Luca 
20:36). „Eu şi Tatăl Meu una suntem” (loan 10:30). „Eu sunt rădăcina şi odrasla lui David” 
(Apocalipsa/Revelaţia 22:16). El este Tatăl omenirii şi odraslele sale. Devenind om, limita 
contracției şi opacităţii, el sparge crusta şi se extinde în transparență, atingându-şi scopul. 


El a aflat „pe Acela despre Care au scris Moise în Lege şi prooroci!” (loan 1:45). 


Scriitorii anonimi ai evangheliei lui Dumnezeu sunt oameni „de două ori născuţi”, fii ai 
lui Dumnezeu, fii ai Invierii, care nu mai pot muri, scăpând deja de trupul păcatului și al 
morţii. Evanghelia este povestea planului de mântuire al lui Dumnezeu. 


Va fi de folos tuturor cititorilor Cuvântului lui Dumnezeu să încheiem această mărturisire 
de credinţă cu un citat din William Blake. 


„Ar trebui să se înţeleagă că nu Persoanele, Moise și Avraam, sunt consemnate aici, ci 
Stările semnificate de aceste Nume, persoanele fizice fiind reprezentative sau Viziuni ale 
acelor stări aşa cum au fost acestea revelate Omului Muritor în seria de Revelaţii Divine 
descrise în Biblie: am văzut aceste Stări diferite în Imaginaţia mea, atunci când ele apar de 
departe ca un singur Om, dar, apropiindu-te, se arată ca Mulţimi de Naţii.” 


Nu găsești istorie seculară în Biblie. Biblia este istoria mântuirii şi este în întregime mai 
presus de fire. 


